Adriana Cotel, proaspăta șefă a Casei Naționale de Asigurări de Sănătate, ar urma să fie propusă, la următorul Comitet Executiv al PSD, ministru al Sănătății în locul Sorinei Pintea, a declarat, pentru HotNews.ro, deputatul USR Tudor Pop, membru al Comisiei de Sănătate din Camera Deputaților. "Miza este gestionarea bugetului de investiții alocat Ministerului Sănătății", afirmă Tudor Pop. Potrivit declarațiilor Sorinei Pintea, bugetul de investiții al MS va înregistra, în 2019, o creștere de 84% (peste un miliard de lei). "Dacă se confirmă aceste lucruri, este foarte posibil ca Sorina Pintea să fi deranjat anumite cercuri de interese din PSD", mai spune Tudor Pop. Potrivit surselor HotNews.ro, Adriana Cotel ar fi o apropiată a lui Darius Vâlcov. CV-ul ei nu apare nici pe site-ul Casei Naționale de Asigurări de Sănătate, nici pe cel al Agenției Naționale a Medicamentului, instituții pe care le-a condus în ultima jumătate de an.







"Din informațiile mele, care sunt informații pe surse în acest moment, la unul dintre următoarele CEx-uri ale PSD ar urma să fie propusă înlocuirea Sorinei Pintea cu Adriana Cotel, proaspăta șefă a Casei Naționale de Asigurări de Sănătate. Miza este gestionarea bugetului de investiții alocat Ministerului Sănătății", a declarat Tudor Pop pentru HotNews.ro. "Dacă se confirmă aceste lucruri, este foarte posibil ca Sorina Pintea să fi deranjat anumite cercuri de interese din PSD", mai spune Tudor Pop.









Tudor Pop











Cine este Adriana Cotel: O apropiată a lui Darius Vâlcov, CV-ul ei este un mister

Adriana Cotel a condus timp de 4 luni Agenția Națională a Medicamentului (din octombrie 2018), iar pe 25 ianuarie a fost numită președinte al Casei Naționale de Asigurări de Sănătate. Adriana Cotel a fost numită la conducerea CNAS printr-o decizie a premierului Viorica Dăncilă, la 4 luni după ce fusese numită la conducerea Agenției Naționale a Medicamentului.



Potrivit surselor HotNews.ro, Adriana Cotel ar fi o apropiată a lui Darius Vâlcov, fost ministru al Finanțelor, în prezent consilier al premierului Viorica Dăncilă.



Adriana Cotel l-a înlocuit la conducerea CNAS pe Răzvan Teohari Vulcănescu, cel care a condus instituția începând din septembrie 2017 până în ianuarie 2019.



CV-ul Adrianei Cotel nu apare nici pe site-ul Casei Naționale de Asigurări de Sănătate, nici pe cel al Agenției Naționale a Medicamentului și Dispozitivelor Medicale.



Potrivit



Din informațiile HotNews.ro, Adriana Cotel a lucrat, înainte de a fi numită șefă a Agenției Naționale a Medicamentului și Dispozitivelor Medicale, la Alvogen Romania, companie producătoare de medicamente.



Casa Națională de Asigurări de Sănătate este una dintre cele mai "bogate" instituții din România, având unul dintre cele mai mari bugete din țară - 7 miliarde de euro. Adriana Cotel a condus timp de 4 luni Agenția Națională a Medicamentului (din octombrie 2018), iar pe 25 ianuarie a fost numită președinte al Casei Naționale de Asigurări de Sănătate. Adriana Cotel a fost numită la conducerea CNAS printr-o decizie a premierului Viorica Dăncilă, la 4 luni după ce fusese numită la conducerea Agenției Naționale a Medicamentului.Adriana Cotel l-a înlocuit la conducerea CNAS pe Răzvan Teohari Vulcănescu, cel care a condus instituția începând din septembrie 2017 până în ianuarie 2019.Potrivit profilului de Linkedin , Adriana Cotel a studiat la "Universitatea din București", fără alte precizări. La capitolul "experiență profesională" figurează doar perioada de 4 luni în care a condus Agenția Națională a Medicamentului și Dispozitivelor Medicale (octombrie 2018 - ianuarie 2019) și cea în care a condus Casa Națională de Asigurări de Sănătate (ianuarie 2019 - prezent).Din informațiile HotNews.ro, Adriana Cotel a lucrat, înainte de a fi numită șefă a Agenției Naționale a Medicamentului și Dispozitivelor Medicale, la Alvogen Romania, companie producătoare de medicamente.Casa Națională de Asigurări de Sănătate este una dintre cele mai "bogate" instituții din România, având unul dintre cele mai mari bugete din țară - 7 miliarde de euro.







Potrivit unei investigații Recorder.ro , Adriana Cotel ar fi parcurs, în doar 3 ani, următoarele etape: licențiată în Psihologie, masterand, doctorand, asistent universitar și psiholog cu triplă specializare.









Sorina Pintea, acum 10 zile: Sănătatea este 'prioritatea zero' a acestui Guvern



Sorina Pintea conduce Ministerul Sănătății de un an și o lună. Anterior, Sorina Pintea a fost managerul Spitalului Județean de Urgență "Dr. Constantin Opriș" din Baia Mare, în perioada 2013-2018. În decembrie 2016, Sorina Pintea a fost aleasă senator pe listele PSD, însă a renunțat la funcție, în februarie 2017, pentru a continua să conducă spitalul din Baia Mare.







"Sănătatea este prioritatea zero a acestui Guvern", afirma, pe 22 februarie, ministrul Sănătății, Sorina Pintea, într-o conferință de presă în care a prezentat bugetul instituției pentru anul 2019 și prioritățile în ceea ce privește investițiile. Potrivit ministrului Sănătății, bugetul Ministerului crește, în acest an, cu 6,1 miliarde de lei, iar bugetul alocat investițiilor crește cu 84%. "Acest lucru înseamnă că există bani pentru achiziționarea de aparatură, există bani pentru reparații capitale și există bani pentru finalizarea lucrărilor începute", spunea Sorina Pintea.



"Anul acesta, bugetul alocat sănătății este mai mare cu 6,1 miliarde de lei, astfel că am ajuns la un procent de aproape 5% din PIB. Să nu uităm că am pornit cu aproximativ 2%. În sănătate, orice sumă alocată în plus înseamnă pacienți care beneficiază de tratamente și înseamnă pacienți salvați", spunea atunci Sorina Pintea.





Sorina Pintea





"Bugetul pentru investiții crește cu 84% (peste un miliard de lei). Acest lucru înseamnă că există bani pentru achiziționarea de aparatură, există bani pentru reparații capitale și există bani pentru finalizarea lucrărilor începute", a adăugat ministrul Sănătății.